Բենիամին Դարբինյան

Բենիամին (Բենո) Սիրակի Դարբինյան (1973 թ․ մայիսի 29, Երևան - 1992 թ․ մայիսի 17, Երասխավան), Արցախյան ազատամարտի մասնակից, ազատամարտիկ։

Կենսագրություն 
Բենիամին Դարբինյանը ծնվել է 1973 թվականի մայիսի 29-ին, Երևանում։ 1980-1988 թվականներին սովորել է Մ․ Աբեղյանի անվան հ․ 3 դպրոցում։ 1988 թվականին՝ 8-րդ դասարանն ավարտելուց հետո, Բենիամինը լիարժեքորեն նվիրվում է ազատամարտին․ ընտանիքից թաքուն անդամագրվում է Հայոց ազգային բանակին (ՀԱԲ), ապա միանում է «Գարեգին Նժդեհ» կամավորական ջոկատին, չնայած նրան, որ ընդամենը 15 տարեկան էր։  Ծնողների անվերջ և կայուն հորդորները ոչ մի ազդեցություն չեն ունենում պատանու վրա։ Հրամանատարը սկզբում նրան արգելում էր թեժ մարտերին մասնակցել, բայց Բենոն մշտապես ձգտում էր դրան, և երբ հրամանատարը տեղի է տալիս, նա ուրախությամբ մեկնում է մարտադաշտ։                                       

Բենիամինը մասնակցել է Հադրութի, Մարտունու, Շահումյանի, Հաթերքի, Իջևանի, Նոյեմբերյանի, Գորիսի, Բերձորի, Խնձորեսկի և Կոռնիձորի ինքնապաշտպանական և ազատագրական մարտերին։

1992 թվականին մասնակցում է Երասխավանի բարձունքի ազատագրմանը։ Մայիսի 15-ին, չհասցնելով հրաժեշտ տալ տանեցիներին, Գարեգին Նժդեհի անվան շտաբից մեկնում է Երասխավան, որտեղ երկու օր շարունակ կատաղի մարտեր են ընթանում։

Մայիսի 17-ի երեկոյան, երբ բարձունքն արդեն ազատագրված էր, դարանակալած թշնամու վերջին կրակոցից Բենոն զոհվում է։ 11 օր անց կլրանար նրա 19-ամյակը։        

Բենիամինը թաղված է քաղաքային գերեզմանատան պանթեոնում (Թոխմախ), նրա շիրմաքարին փորագրված է․         

«Ամենայն տեղ մահը մի է,         

Մարդ մի անգամ պիտ մեռնի,        

Բայց երանի, որ յուր ազգի         

Ազատության կզոհվի․․․»։        

Բենիամինի հարազատ եղբայրը՝ Արան, և հորեղբոր որդին՝ Հովհաննեսը, իրենց որդիներին անվանակոչել են նրա անունով։

Պարգևներ 

 ՀՀ Արիության մեդալ (հետմահու),
 ԱՀ «Մայրական երախտագիտություն» մեդալ (հետմահու),
 ՀՀ ԵԿՄ պատվավոր անդամ (հետմահու)։

Պատկերասրահ

Ծանոթագրություններ 

1993 մահեր
Անձինք այբբենական կարգով
Արցախյան պատերազմի մասնակիցներ հայկական կողմից
Հայ ազատամարտիկներ
Հայ ազատագրական շարժում
Մայիսի 29 ծնունդներ
Արցախյան պատերազմում զոհված ազատամարտիկների ցանկեր
Մայիսի 17 մահեր